  Виталий Пронин 27-тӥ июне Ижысь Чапаев проездын улӥсьёсын пумиськылӥз Россилэн Президентэз Владимир Путин. Сисьмем пу баракын улэм-вылэмзы сярысь солы ивортӥз егит кышномурт Анастасия Вотинцева «меӵак линия» дыръя.  Президент оскытӥз вал, Иже вуылыкуз, одно ик доразы кожалоз шуыса. В. Путин пумиськылӥз Ижысь Чапаев проездысь 33-тӥ коркась но вӧзысьтыз юртъёсысь калыкен.Милемлы но юрттэт кулэ!Россилэн Президентэзлэн Ижысь Чапаев проездэ вуонзэ тодыса, асьсэлэсь юанъёссэс сётон понна  ӵукнаысен ик проезд доры калык люкаськыны кутскиз. Зорлэсь зонтикъёс улэ ватӥськыса, сыло.Адӟиське: проездэ пырон сюрес асфальт пырыен али шобыртэмын. Кызьы веразы артысь коркаосын улӥсьёс, 2-3 нунал татын сюрес лэсьтӥсьёс ужазы, быдэс КАМАЗ-ёсын асфальт ворттӥзы. Озьы ик мултэс писпуосты утялтӥллям. Матысь ульчаосысь жуг-жагез поттӥллям. Кышъян-тупатон ужъёс лэсьтэмын 33-тӥ юртын но. Корка вӧзысь ланьырам лапас пулъёсын пыкъямын. Юртэ пыронысь пагӟаос воштэмын, подъездысь езъёс выльдэмын.В. Путинэн пумиськыны Люлли микрорайонысь лыктӥз Нина Кондратенко.- Милям Люллиын быдэс урамамы Чапаев проездын кадь ик баракъёс сыло. Коркамы сисьмемын, липетмы шальтрамын ке но, улыны ярантэмен лыдъямын ӧвӧл, - синвуоссэ возьыны быгатытэк, вера Н. Кондратенко. - Укно янакъёс кырыжамын, толалтэ неномыртэм кезьыт, нош газ уг пырто, юртмы куашкан калэ вуэмын шуыса. Югдурез воштон пумысен кӧня пол ёрос администрацие вазиськылӥ ни, но отын кылэмзы уг поты, одӥг кабинетысь мукетаз ысъяло. Мон быдэс улонме фермаын ужай, кӧня тазалыкме быдтӥ, кузпалы инвалид, 3 нылпи будэтӥмы, одӥгез пимы Чечняын службазэ ортчытӥз. 8 сюрс но 500 манет пенсиеным кызьы ми выль улон сэрег басьтом?! Пересьмон дырмес ке но чылкыт, шуныт коркан ортчытэммы потэ вылэм. В. Путинэз возьман вискын адямиос пӧлын споръяськонъёс пуромылӥзы. Отын но татын кылӥськылӥз: Чапаев проездысь 33-тӥ юртын кадь ик тросэз уло. Тани 25-тӥ баракын улӥсьёс но верало: корказы сыӵе ик, но асьсэос адямиос сое чакласа возё, ялан тупатъяло, соин юртсы улыны ярантэмен лыдъямын ӧвӧл.Ёрос администрациын ужасьёсын 3-тӥ арзэ судын пумиськылэ ни Светлана Шушакова.- Милям Красной урамысь юртмы 1912-тӥ арын пуктэмын. 1999-тӥ арозь солэн кузёез ӧй вал. 2000-тӥ аръёсысен бызьылыны кутским, ёрос администрация сое бурд улаз мед басьтоз шуыса. 2011-тӥ арын гинэ  администрацимы юртмы понна кыл кутыны соглаш луиз, нош 2012-тӥ арын коркамы улыны ярантэм лыдъямын. Но та дырозь выль улон сэрег басьтэммы уг луы. 2014-тӥ арын вӧлдэтмы куашказ, ярам, нокин со вакытэ гуртын ӧй вал. Мон, инвалид но нылы пичи нылпиеныз ураме кылим, шуыны луоз. Юртамы улыны уг луы ни. Кытчы гинэ та пумысен вазиськонъёс ӧй гожъя ни, Путинлы кӧня гожтэт ыстылӥ. Но югдурмы татчыозь воштӥськымтэ. 3-тӥ арзэ судъёстӥ ветлӥсько ни. Оло, Путин ке но милемыз кылоз но юрттоз шуыса татчы лыктӥ, - вераз             С. Шушакова. СпоръяськонНуназе бере Чапаев проездэ лыктӥзы Правительстволэн Тӧроезлэсь ужзэ быдэсъясь Виктор Савельев но Индустриальной ёрослэн йырыз Любовь Зайцева. Соос татын люкаськем калыклэсь юанъёссэс кылзӥзы, вазиськонъёссэс бичазы, кытчы таиныз яке соиныз юанэн мыноно, кызьы югдурзэс тупатыны луоно шуыса валэктӥзы. Кылсярысь, Люллиысь Нина Кондратенколы документъёсын список сётӥзы, соос кулэ луозы корказэ улыны ярантэмен лыдъян понна. Озьы ик кышномурт микрорайонысьтызы автобусъёслэн шер ветлэмзы вылэ ӝожтӥськиз. В. Савельев ёрос кивалтӥсьёслы жингыртӥз, та юанэз син азязы возьыны курыса.В. Путинэз возьман вискын адямиос пӧлын споръяськонъёс пуромылӥзы. Отын но татын кылӥськылӥз: Чапаев проездысь 33-тӥ юртын кадь ик тросэз уло. Тани 25-тӥ баракын улӥсьёс но верало: корказы сыӵе ик, но асьсэос адямиос сое чакласа возё, ялан тупатъяло, соин юртсы улыны ярантэмен лыдъямын ӧвӧл. Куараосазы вожъяськон но чузъяськиз: табере А. Вотинцевалэсь улонзэ тупатозы, мукетъёсыз сыӵе ик югдуре сюремъёс юрттэттэк медаз кыле вылэм...Ӵукнаысен зор улын котмыса сылыны ваньмыз ӧз чидалэ - кошкылӥзы, мукетъёсыз пумозяз ӧз оске, Владимир Владимировичлы юан сётыны пӧрмытозы шуыса.- В. Путин проездамы вуыку, милемыз, матысь юртъёсын улӥсьёсты, коркаосамы пырыны косӥзы но потаны ӧз лэзе, - вера 25-тӥ юртын улӥсь Галина Матвееева. - Укноысен гинэ адӟи: 11 машинаосын вуизы. 33-тӥ юртысь адямиосын 10 минут вераськизы но кошкизы. Табере оскомы, оло, Президентлэн вуылэменыз валче милям но улонмы умойлы воштӥськоз.Вордӥськем нуналлы 2 шумпотонЧапаев проездэ Президент 18 час 20 минут котыре вуиз. Владимир Путин но Удмуртилэн Тӧроезлэсь ужзэ быдэсъясь Александр Бречалов пу баракын улӥсьёсты шумпоттӥзы: вуоно арысен соосты выль улон интыосы выжтылыны кутскозы. Со ужез быдэстон понна проект лэсьтӥське, ар пумын со дась луыны кулэ, вераз А. Бречалов. Но нырысь ик корка пырон ортчытыны луонлык сётӥськоз проездысь тужгес секыт югдуре вуэм 11 семьяослы, соосты туэ ар пумозь ик интыяны тыршоно, куриз В. Путин. Ваньмыз-ӧвӧлэз та проездысь 17 коркась адямиос выль сэреглы кулэясько. Нош кытын луоз выль улон сэрегез Анастасия Вотинцевалэн, тодмо ни. Со сярысь вераз ачиз кышномурт. Александр Бречалов баракын улћсьёсын пумиськон дыръя ивортћз: Анастасиялы висъяны чакламын Чапаев проезд вӧзын ӝутӥськись выль юртысь квартира. Нялтас вераса, ӵапак Президент вуылон нуналэ Анастасиялэн вордӥськем нуналыз тупаз. Владимир Путин егит кышномуртэз ӟечкылаз но семьяезлы Сочиын шутэтскыны путёвка кузьмаз. Кызьы берло вераз ачиз Анастасия, «меӵак линия» дыръя жингыртэмез бере со оскиз, В. Путин зэм но доразы вуоз но югдурзэс тупатоз шуыса. Владимир Владимирович кылзэ быдэстӥз.Ангелина Снигирёва Туспуктэмъёс: udmurt.ru, Ангелина Снигирёва  